Eivberis

Eivberis () – vėlyvojo neolito ir ankstyvojo bronzos amžiaus kulto objektas, sudarytas iš megalitinių kapaviečių ir šventyklų, esantis Anglijoje, Viltšyro grafystėje, netoli Eivberio kaimo.

Archeologų skaičiavimu, objektas pastatytas ir intensyviai naudotas tarp XXI a. pr. m. e. ir XVII a. pr. m. e. ir siejamas su varpinių taurių kultūra. Kompleksą sudaro 11,5 ha ploto ir 350 m skersmens akmenų ratas. Yra ~100 akmenų, kurių kiekvienas sveria po maždaug 50 tonų. Viduryje didžiojo rato yra 2 mažesni, ~108 m skersmens. Į pietus nuo Eivberio akmenų ratų yra 2,3 km ilgio menhyrų alėja, vedanti į Overton Hilo akmenų ratą. Taip pat šalia komplekso yra megalitinės kapavietės, ilgieji pilkapiai, greta praeina senovinis Ridžvėjaus kelias.

Su Eivberiu susijusi legenda apie barzdaskutį, kuris neva XIV a. žuvo bandydamas sunaikinti pagonių paminklą. XX a. atliekant kasinėjimus po vienu iš akmenų išties rasti žmogaus su kirpimo įrankiais palaikai.

1986 m. Eivberis su Stounhendžu ir kitais neolitiniais Viltšyro paminklais įtrauktas į UNESCO pasaulio paveldo sąrašą.

Anglijos istorija
Megalitinė architektūra
Jungtinės Karalystės archeologinės vietos